## Pressemeddelelse, 18. marts 2011

## Voddler lancerer iPhone-app med gratisfilm – nu har du biografen med dig i lommen!

**Filmtjenesten Voddler har netop sendt en iPhone-app på gaden, hvor filmseere gratis kan se film fra Voddlers katalog med tusindvis af film på deres iPhone eller iPad. Voddler er dermed de første i verden, der har en annonce**­**finansieret film-app med indhold fra Hollywood og Skandinaviens førende filmselskaber. Med dette åbner Voddler endnu et vindue, hvor filmelskere vil kunne se film, hvor og når de vil. Desuden kan annoncører nu endelig lægge reklamefilm på mobiltelefonen på en effektiv måde, der ikke forringer underholdningsværdien, og som forbrugerne genkender.**

* Vi er glade for og stolte over nu at kunne åbne vores filmtjeneste for iPhone og iPad. Det symboliserer alt det, vi arbejder for: film, hvor og når du vil. Og desuden med fleksible overgange: hvis du for eksempel er begyndt at se filmen på din mobil på vejen hjem, kan du på et senere tidspunkt fortsætte præcis der, hvor du slap, på computeren derhjemme eller på dit fjernsyn med internetopkobling siger **Marcus Bäcklund, adm. dir. hos Voddler.**

Voddlers iPhone-app er gratis, kræver ikke et specielt abonnement, og filmene kan ses både på mobilnettet og på WiFi. Og først og fremmest er filmene annonce­finansierede og gratis for brugerne. Filmene i appen kommer fra Voddlers voksende katalog med snart 4.000 titler. Samtlige disse titler aktiveres nu til mobilvisning i en takt af ca. 50 titler om dagen.

Voddler har siden i sommer været åben for alle, der vil se film lovligt og nemt. Antallet af registrerede brugere i Skandinavien nærmer sig en million med titusindvis af sete film dagligt. Voddlers sociale funktioner, hvor ”voddlere” kan oprette spillelister, dele filmtips og diskutere film både på Voddler og på andre sites, hjælper filmelskere med at finde præcis de film, som de er interesserede i, i Voddlers katalog, uanset om de er på mobilen eller sidder ved computeren.

* Vi arbejder løbende på at skærpe teknikken, vise filmselskaberne fordelene ved nye visningsmåder og på at få forretningsmodellerne til at snurre. Dette er den tredobbelte udfordring, der styrer os. Vores app er blevet evalu­eret af Apple i næsten tre måneder, inden den blev godkendt, i stedet for de normale to uger. Det er den slags, der kan tage sin tid, når man er pioner. Nu arbejder vi hårdt på at gøre filmselskaberne trygge ved denne nye fremvisningsform, siger **Anders Sjöman, kommunikationschef hos Voddler.**

Appen åbner desuden for, at annoncører kan nå ud med reklamefilm i stor skala direkte i mobilen, det universalværktøj, som vi efterhånden alle har med os overalt.

* Annoncørerne drømmer om at lægger reklamefilm ind i mobilen på en naturlig og ikke generende måde. Med vores app kan vi nu vise reklamer på præcis samme måde, som forbrugerne er vant til, inden selve filmen begynder. Nu kan du så at sige lægge dit budskab direkte ned i forbrugernes lomme, og – hvilket er nok så vigtigt – når de har tid til det, siger **Oskar Boding, salgschef hos Voddler**.

Voddler vil inden længe også lancere samme type apps til smartphones og PDA’er med andre operativsystemer som for eksempel Android og Symbian.

**For yderligere information:**

Anders Sjöman, kommunikationschef Voddler,
anders.sjoman@voddler.com, +46707176078, @anderssjoman på Twitter

**Om Voddler**
Filmtjenesten Voddler tilbyder de bedste film og serier lovligt og direkte til enheder med internetopkobling. På Voddler kan du med kvalitetstitler fra over 30 af verdens førende filmselskaber se både lejefilm og annoncefinansierede gratisfilm, hvor og når du vil. I 2010 viste Voddler over fem millioner film. Voddler er tilgængelig i Sverige, Norge, Danmark og Finland. Voddlers forretningsidé er at yde førsteklasses service til seere, indholdsejere og annoncører.